ونشوف ابهاي ياهو يطلب الثاني
انه انطيتك العندي وكلشي ماخليت
وانت اسال ضميرك كله شنطاني
سمح وياك مازعلتك انه ابيوم
وانت ابلا بخت ناكر الي احساني
منعته الروح خاف الغيرك انت اتميل
صرت مسجون بيك وانت سجاني
شجره انه صرت وتنام حدر فياي
من جاك العصر كصته اغصاني
خللصت العمر صابر وكول اتعود
وانت بكل صلافه تكلي شمتاني
لان طبعك غدر قررت راح انساك
ونصحك لاتجني احسلك انساني
مانطر بعد وتعاتب ويه الباب
ولاكول شعجب لي هسه ماجاني
ولاسهر بعد وتزاعل ويه النوم
ولافز ويه دكت باب جيراني
انه من بالي شلتك وانته الموضوع
ماسمع بعد سديته اذاني
تعبني الحزن لو ليت لمن تام
كافي بكل مسيه مفزز احزاني
ماريدك تجي اوياك كوم هموم
المنك اجاني هواي كفاني
تحياتي
ابو سيف العويسي